Romed Baumann

Romed Baumann (sündinud 14. jaanuaril 1986 St. Johann in Tirolis) on Austria mäesuusataja.

Baumann tuli 2004. aasta juunioride maailmameistrivõistlustel Mariboris kiirlaskumises juunioride maailmameistriks. 2006. aasta juunioride MM-il Québecis sai ta hõbemedali kiirlaskumises ja slaalomis. Täiskasvanute arvestuses sai ta Alpi kahevõistluses 2007. aasta MM-il Åres 7. koha ja 2009. aasta MM-il Val-d'Isère'is 8. koha. 2010. aasta taliolümpiamängudel Vancouveris oli Baumann suurslaalomis viies.

2011. aasta MM-il Garmisch-Partenkirchenis võitis ta võistkonnavõistluses hõbemedali. 2013. aasta MM-il Schladmingis võitis ta Alpi kahevõistluses pronksmedali.

Maailma karikavõistlustel osales Baumann esimest korda 13. märtsil 2004 Sestrieres kiirlaskumises ja sai 26. koha. Esimest korda jõudis ta kolme parema hulka 10. detsembril 2006 Reiteralmis Alpi kahevõistluses, kui ta oli teine. Esimese võidu sai ta MK-võistlustel 22. veebruaril 2009 Sestrieres Alpi kahevõistluses.

Saavutused

Maailmameistrivõistlustel 
 2011  Garmisch-Partenkirchenis
  hõbemedal võistkonnavõistluses
 2013  Schladmingis
  pronksmedal Alpi kahevõistluses

Juunioride maailmameistrivõistlustel 

 2004  Mariboris 
  juunioride maailmameister kiirlaskumises
 2006  Mont Sainte-Anne'is 
  hõbemedal slaalomis
 2006  Le Massifis 
  hõbemedal kiirlaskumises

Maailma karikavõistlustel

Maailma karikas 

 Alpi kahevõistluse karikas
 3. koht: 2009

Maailma karikavõistluste etapivõidud

Romed Baumann on osalenud (seisuga 23. jaanuar 2015) 209 MK-etapil ja jõudnud poodiumile 9 korda, millest 2 korral kõige kõrgemale astmele.

Välislingid 

 Romed Baumanni koduleht 
 

Austria mäesuusatajad
Sündinud 1986